নদিয়ার কৃষ্ণনগরের নাসিম মল্লিক এখন এলাকার ছেলেমেয়েদের কাছে রোল মডেল। এম এ প্রথম বর্ষের ছাত্র। কিন্তু জানেন কি মাধ্যমিক পাশ করার পর পয়সার অভাবে ওঁর লেখাপড়া বন্ধ হতে বসেছিল। কথায় আছে না, ইচ্ছে থাকলে উপায় হয়। ঠিক তাই! অদম্য এই ছেলেটা ওই ছোট্ট বয়সে ব্যবসা শুরু করে। দারিদ্র হজম হচ্ছিল না অভাবী এই মেধাবীর। তাই টেস্টি হজমিগুলি তৈরি করে কপালকে কিস্তিমাত দিয়েছেন নাসিম। তাই আর পড়াশুনো বন্ধ করতে হয়নি। আর পাশাপাশি এতদিনে নসিবও পাল্টে গিয়েছে।